tomron87/hebrew-wikipedia-sentences-corpus huggingface dataset:
ניסיונות החבלה לא מצליחים, אך כשה"אורורה" עוגנת באיסלנד על מנת לתדלק הוא מצליח לעכבם: חברת הדלק שייכת לו, והוא פוקד על העובדים שלא לתדלק ספינה בשם "אורורה".
העובדים נשמעים להוראתו וכשקפטן האדוק מגיע כדי לבקש תדלוק, הפקיד משקר ואומר שאין מספיק דלק.
מזימתו כמעט מצליחה, אך הקפטן פוגש את ידידו הוותיק קפטן צ'סטר, שעוזר לו להשיג תדלוק בדרך מתוחכמת.
ה"אורורה" עוקפת את ה"פארי" וכמעט מגיעה למטאור, אך הם נאלצים לסטות ממסלולם עקב איתות SOS שקיבלו, בקשת עזרה מהספינה "קנטאקי סטאר" שהתנגשה בקרחון.
טינטין מגלה שהאיתות מזויף, שהספינה "קנטאקי סטאר" כלל אינה קיימת, ושבולווינקל אחראי לזיוף.
מכיוון שה"אורורה" כבר פנתה לכיוון ההפוך מהמטאור ולא תספיק להשיג את ה"פארי", טינטין, יחד עם שלג וחבר צוות נוסף, נשלח במטוס ימי לכבוש את המטאור לבדו.
טינטין צונח מהמטוס, ומגיע למטאור בשלום רגע לפני שהמשלחת היריבה מגיעה אליו.
הוא מניף את דגל משלחתו על המטאור כדי להכריז בעלות, והמשלחת היריבה נאלצת לעזוב.
תקלה ב"אורורה" גורמת לכך שהיא תגיע למטאור רק בעוד שלושה ימים, וטינטין מחליט להישאר על המטאור, יחד עם שלגי, עד שה"אורורה" תגיע.
במהלך שהותו על המטאור, הוא מגלה שלמתכת החדשה יש מספר תכונות מוזרות - היא מחממת את הסביבה, וכל מה שנוגע בה ישירות מתחיל לגדול בקצב מואץ.
כך, גלעין תפוח שזרק טינטין על אדמת האי הופך תוך מספר דקות לעץ תפוח ענק.
מאוחר יותר המטאור מתחיל לנטות על צידו ולשקוע אל תוך הים.
טינטין מצליח לקחת אבן גדולה מהמטאור לפני שקיעתו, והוא ושלגי נאספים על ידי המטוס הימי.
משימת המשלחת הוכתרה בהצלחה, הידיעה מתפרסמת ברדיו ונאמר שבולווינקל (שלא מוזכר בשמו, אלא מוזכר כ"בנקאי מסאו ריקו") ישלם על פשעיו.
הספר ספג ביקורת רבה, בשל ההשקפות הגזעניות או האנטישמיות שנטען שביטא.
לדבריו של בנואה פטרס, קומיקסאי ומומחה ליצירותיו של הרז'ה, "הכוכב המסתורי מהווה את 'האישום העיקרי' נגד הקומיקסאי".
להשקפות אלו הייתה משמעות רבה במיוחד בתקופת פרסום הקומיקס, לאחר מלחמת העולם השנייה.
הרכב שתי המשלחות היריבות אינו נייטרלי: כל המשתתפים במשלחת ה"אורורה", המשלחת ה"טובה", הם ממדינות נייטרליות או כאלה שעמדו לצד גרמניה (שוודיה, פורטוגל, ספרד, צרפת וגרמניה), ואילו אויביהם הם אמריקאים.
לדבריו של ההיסטוריון פסקל אורי, "בין אם הרז'ה אוהב את זה ובין אם לא, לנושא זה של אירופה הממוינת בקפידה...
הייתה משמעות פוליטית מדויקת מאוד בשנת 1942".
נושא זה גרם למתיחות עזה בין הרז'ה לאחיו, פול רמי, שבתקופת פרסום הקומיקס שהה בגרמניה כשבוי מלחמה.
אחד מהשבויים האחרים תיאר איך הפך פול ל"ירוק מזעם" כשראה בעיתון את הסצנה שצייר אחיו, שבה המשלחת האמריקאית מובסת.
אירוע זה הותיר חותם מתמשך ביחסים בין שני האחים.
אחד הטיעונים המרכזיים לאנטישמיות בספריו של הרז'ה הוא ספר זה אשר התפרסם במהלך הכיבוש הגרמני של בלגיה.
בסצנה אשר הופיעה במקור בעיתון הבלגי "Le Soir" ב-11 בנובמבר 1941 הופיעו דמויותיהם של יצחק ושלמה, שני גברים יהודים בעלי מראה מאיים אשר שומעים כי סוף העולם מתקרב.
אחד מהם, אשר מדבר בצרפתית קלוקלת, מציין בתגובה כי הוא מצפה לסוף העולם כיוון שלא יהיה חייב לשלם את חובותיו לנושיו.
דמות נוספת בספר היא דמותו של הבנקאי האמריקני המרושע בלומשטיין, אשר משמש כספונסר של המשלחת המתחרה.
הרז'ה צייר את דמותו של בלומשטיין עם מאפיינים סטריאוטיפים גזעניים אשר היו נפוצים בקריקטורות אנטישמיות במהלך שנות ה-30 ושנות ה-40. במהלך העלילה מתגלה אופיו הנבזי של בלומשטיין כאשר הוא מנסה להשתמש בטקטיקות מלוכלכות וקטלניות על מנת לעכב את ספינתו של טינטין.
לאחר מלחמת העולם השנייה ולאחר שנחשפו ברחבי העולם ממדי השואה, צונזרו החלקים בהם הופיעו הדמויות היהודיות בספר - הסצנה בה הופיעו דמויותיהם של יצחק ושלמה הוסרה לחלוטין מהמהדורה החדשה של הספר "הכוכב המסתורי" ואילו השם "בלומשטיין" שונה לשם הנייטרלי יותר "בולווינקל" ומוצאו שונה למדינה הבדיונית "סאו ריקו".
הרז'ה אמר על כך בריאיון מאוחר יותר:
הכול בסדר הוא סרט קולנוע צרפתי משנת 1972 בבימוים של ז'אן-לוק גודאר ושותפו ז'אן-פייר גורן, ובכיכובם של ג'ין פונדה ובעלה איב מונטאן.
עלילת הסרט מתרחשת במפעל נקניקיות שעובדיו פצחו בשביתה.
הסרט נפתח בכרזה "בשביל לעשות סרט צריך כסף, בשביל כסף צריך כוכבים".
השביתה במפעל מוצגת באופן טרגי מהול בקומיות מפעם לפעם.
ניכרת תחושה שזהו סרט תיעודי בעקבות השוטים הארוכים שהוא מייצר והמלל האין סופי.
הסרט מסופר בין היתר מנקודת מבטה של כתבת אמריקנית ובעלה הקולנוען המגיעים למפעל הנקניקיות על מנת לסקר שביתה שפורצת במפעל.
בעצם הם נכלאים יחד עם מנהל המפעל במשרדו בידי השובתים.
החוויה מערערת את אורח החיים של הזוג העמיד וחושפת את השקרים והריקנות המאפיינים את עבודתם וחיי היום-יום שלהם.
הסרט מותח ביקורת על ההתנהלות הקפיטליסטית של מנהל המפעל ובכך משרת אמירה כללית על כוח משחית כמו כן הסרט עושה שימוש קיצוני בטכניקות הניכור שגורם לנו הצופים לתהות ולהיזכר בעובדה שאנו צופים בסרט.
ברגעים מסוימים ישנה תחושה של צפייה בסרט דוקומנטרי, חלק מתחושה זו נובעת מזמן השוטים הארוך.
אופי הצילום של הסרט ייחודי, בכך שברוב הסרט אנו מטיילים בין החדרים במפעל בתנועת דולי לצדדים והפרספקטיבה שלנו נשארת דו־ממדית כך שנוצרת תחושה של כוורת דבורים.
הסרט יצא בארצות הברית תחת השם "הכול בסדר" (Everything's All Right), ובמדינות רבות הוא נקרא "פשוט נהדר".
ניתן לשייך את הסרט לקבוצת הסרטים הנמנים עם תנועת הגל הצרפתי החדש.
ישנם שיגידו שזהו סרט שנוהג בביקורת כלפי אירועי מרד הסטודנטים שהתרחשו בשנת 1968 בצרפת והביאו את האומה הצרפתית למצב קריטי של 10 מיליון שובתים שהם כשני שלישים מכוח העבודה הצרפתי.
השביתה הייתה כה חריפה עד שכמעט הביאה לפירוקה של ממשלת דה גול.
ככל שהתנגדות המשטר למפגינים החמירה כך גם החמירו ההפגנות ולבסוף נאלץ דה-גול לפזר את האספה הלאומית ולהכריז על בחירות פרלמנטריות חדשות ב-23 ביוני 1968.
הכול כלול הוא כינוי לאתר נופש שמחירו כולל, בנוסף ללינה, מינימום של שלוש ארוחות ביום, משקאות קלים, משקאות אלכוהוליים, ושירותים נוספים הניתנים לאורך היום.
שיטת נופש זו נפוצה בעיקר באזורי נופש חמים, ומקורה באתרי הנופש קלאב מד שהוקמו על ידי ז'ראר בליץ הבלגי.
אין תקן בינלאומי שמגדיר את המושג הכול כלול, וכל בית מלון עשוי להגדיר אותו באופן שונה.
כך, למשל, בחלק מהמלונות משקאות חריפים מיובאים אינם כלולים בעלות הנופש, ואילו מלונות אחרים עשויים אף לכלול בהצעתם ציוד השכרה ספורטיבי או כרטיסים לביקור באתרי התיירות ובמוזיאונים.
כמו כן ישנם אתרי הכול כלול שפונים לקהלי יעד ספציפיים, כגון מבוגרים בלבד, זוגות, או משפחות.
עסקאות של הכול כלול, המועדפות במיוחד על משפחות בשל העובדה שהכול כלול ומשולם לפני היציאה, זוכות להצלחה גוברת בקרב נופשים שמעוניינים לשלוט בתקציב החופשה שלהם.
הכוכב העולה של היורוליג הוא פרס שנתי המוענק לכדורסלן הצעיר המבטיח ביותר בליגת היורוליג, החל מעונת .
ההצבעה לזוכה בפרס נעשית על ידי מאמני קבוצות היורוליג.
המועמדות לפרס מוגבלת לשחקנים צעירים, שגילם לא עלה על 22, ב-1 ביולי, שלפני תחילת אותה עונה.
שחקן (X) מציין את מספר הזכיות של השחקן
הכוכב הכחול היא סדרת-טבע תיעודית שהופקה על ידי ה-BBC.
הסדרה מורכבת מ-8 פרקים עיקריים, העוקבים אחר האוקיינוס והימים של העולם ואת היצורים החיים בו ואת שיטות החיים שלהם ברחבי הימים.
את הסדרה הפיקו אליסטר פותרג'יל ודייוויד אטנבורו שהוא הקריין בסדרה.
צילומי הסדרה כללו צילומים תת-מימיים מיוחדים ושיטות צילום חדשניות.
בשנת 2003 הופק סרט קולנוע בשם "כחול מופלא" (Deep Blue), המבוסס על הסדרה.
בשנת 2017 יצאה סדרת ההמשך הכוכב הכחול 2.
עולם האוקיינוס: הפרק הראשון מראה את החיים ברחבי האוקיינוס.
נראה לווייתן כחול ענקי, זרמים שונים באוקיינוס הגורמים לפריחות של הפלנקטון ומזון למגוון יצורים ימיים.
כריש משי נמשך לשוניות מבודדות, מרוץ סרדינים בדרום אפריקה מושך דולפינים, כרישים וסולות וגם לווייתן בריד, דגי מליח משריצים מול חופי קולומביה הבריטית ומושכים טורפים כמו לווייתן גדול-סנפיר, אריה ים שטלר וארי ים קליפורני וביציהם משמשים גם מזון למינים רבים.
אלבטרוסים באוקיינוס ההודי הדרומי, הטלת ביצים של צב ים רידלי מתוזמנת על ידי הגאות ולווייתן אפור צעיר שניצוד על ידי לווייתני אורקה.
הבשר נופל לקרקעית הים ומזין כרישי ישנן.
המצולות: ראשתן גדול ראש לוקח נשימה מפני המים ואז צולל עד עומק 1,000 מ' מתחת לגלים.
בעזרת צוללת מיוחדת הצוות מתלווה אליו למצולות.
בעומק יצורים רבים משתמשים באורות כדי למשוך טרף, לבלבל טורפים ואף למשוך בני זוג.
חכאים ודגים טורפים נוספים, דיונונים, מדוזות ויצורי ים מוזרים נוספים גודשים את הימים.
בעומק מתגלים יצורים נוספים כמו קיפודי ים, כימרות, מיקסיניים וכרישי ישנן אוכלים נבלות.
נראים גם שקע מריאנה ובקיעי תהומות בעלי ארובות לוהטות המכלכלות מגוון תולעים ויצורי ים שונים.
אוקיינוס פתוח: פרק זה מתמקד באוקיינוסים הפתוחים שהם בגדר מדבריות ימיים חסרי מזון.
נראים טורפים שונים כמו עמלץ כחול, מפרשן מפוספס ולווייתן צפוני אוכל דגים וכן דגי מנטה הניזונים מביצי בתרניים.
פלנקטון ימי מושך להקות דגים המושכים טורפים גדולים כמו מפרשן, טונה כחולת סנפיר ועופות ים.
דולפינים מצויים מחפשים דגי מקרל ואוכלים אותם יחד עם יסעוריים ועם טונה זהובה.
בניו זילנד איים חדשים עולים מהים, מפרנסים קהילת דגה ומושכים כרישי פטישן שמתנקים אך גם כרישים טורפים.
ימים קפואים: הפרק מראה את ימי ארקטיקה ואנטארקטיקה.
נראים ניבתן ובלנה גרינלנדית החיים במי הקוטב הצפוני גם בחורף, דוב לבן טורף לבנתנים.
בקיץ הקרחונים נמסים ושכנים חדשים חוזרים לקוטב.
באנטארקטיקה רק פינגווין קיסרי וכלב ים ודל מצליחים לשרוד במשך החורף ושאר החיות מגיעות באביב.
פינגווין רצועת-הסנטר מקנן במושבות גדולות.
לווייתן גדול סנפיר ולווייתן מינקי מסננים קריל וכלב ים נמרי אורב למושבות הפינגווינים מתחת למים.
ימים עונתיים: הימים הממוזגים של העולם הם הפוריים ביותר בו.
באי סייבל מושבה של כלב ים אפור ממליטה צעירים על החוף והם נאלצים להסתמך על השומן שלה עד שיתבגרו.
האביב מצמיח את הפיטופלנקטון שמושך להקת שטרגליים הניצודים על ידי מדוזות המתקהלות בנחילי ענק.
אצות הקלפ גדלות בקליפורניה ומספקות מקלט לכלב ים מצוי וללוטרת הים וכן למגוון דגים.
דגי סלמון באלסקה מחפשים את הנהר שלהם וניצודים על ידי עמלץ הסלמון.
נדניות מחפשות מזון בבוא החורף.
דגי הרינג צעירים מושכים טורפים כמו אלקיים ודגי ורדון.
דולפין פסיפי לבן-צד מבלים במים אלה והם צדים בלילה ומשחקים ביניהם ביום.
בחורף סופות מנשבות סביב הימים ודגי הרינג מבקשים מקלט בפיורדים ומושכים אחריהם אורקות רעבות.
ימי אלמוגים: פרק זה מראה את השוניות הטרופיות.
השרצת אלמוגים מתרחשת בליל ירח מלא בו כל האלמוגים משריצים יחדיו.
לאלמוג חדש לוקח זמן עד להפיכתו ליצור קשיח והוא נאלץ להסתמך על אור השמש.
האלמוגים מתרחבים על ידי אכילה אחד את השני.
תוכינוני ענק אוכלים אלמוגים ומשאירים מהם רק חול.
בתרניים שונים נלחמים על טריטוריה של אצות ימיות הגדלות על האלמוגים.
ובלילה כרישון לבן קצוות מתכונן לציד משותף תוקפני.
דיונונים מחזרים וכך גם לווייתנים גדולי סנפיר.
בחורפים סופות עזות עלולות לשבור אל האלמוגים.
ימי גאות: בכל ים ישנה תקופת גאות בה המים בשיאם ותקופת שפל בה הם בתחתית.
כך קורה לעיתים נדירות לנהר האמזונאס.
במפרץ פאנדי בנובה סקוטיה יסעור קורי, לווייתן גדול סנפיר ולווייתן מצוי סועדים על סרדינים עד שהגיאות מייבשת את כל השטח בו שהו.
סרטנים מתקבצים על החול בעת השפל ללקט מזון במהירות.
דובים מתאספים על החוף לאכילת צדפות וחופמאים מחכים לבוא השפל אז יאכלו מגוון יצורים הקבורים בבוץ.
צלופחוליים המתרחקים מדי מקו הגאות נטרפים על ידי כרישי קוצן.
ראקון צד סרטנים בבריכות הסלע וכרישים ותריסניות מחכים לאכילת סרטנים בבוא הגאות.
כדי להימנע מכך סרטן נזיר מחפש קונכייה של חילזון שנטרף על ידי חלזון פלך ענקי.
גדול עין אטלנטים תוקפים דגים במים חסרי חמצן ולהקת פלמינגו ניזונה באיים הקריביים מסרטנונים קטנים.
חופים: הפרק האחרון בסדרה מתאר את החופים.
חופים הם בתי גידול תובעניים בהם התנאים משתנים כל הזמן.
נראים איגואנת הים מלקטת אצות, מושבות של עופות ים ברוסיה ושל צבים ימיים הבוקעים מהביצים ונטרפים על ידי מגוון טורפים כולל אנפות לילה, חסידות ושקנאים ותנין הים.
מושבת אלקיים מותקפת על ידי עיטם שטלר ועורב שחור.
צבי ים אחרים מקננים בלהקות יחדיו וכך מפחיתים את הטריפה.
פינגווינים באוקיינוס הדרומי מנסים לעלות לחוף על הגלים הגבוהים ולאחר מכן מתמודדים עם אריה ים דרום-אמריקאי רעב.
פילי ים מתכנסים בג'ורג'יה הדרומית ונלחמים באלימות ביניהם.
ובחופי פטגוניה אריות ים דרום אמריקנים צעירים הניגשים אל המים נחטפים על ידי אורקות הממתינות להם.
במספר מקרים האורקות אינם הורגים אותם אלא משתעשעים בהם.
צרות בעומקים: פרק מיוחד המתאר את הסכנות שנשקפות ליצורים החיים בים כולל לדגי מאכל רבים.
דגים רבים נידוגים בכמויות כצעירים, אחרים הופכים לדגי נוי תוך סכנה לקיומם בים.
קרקעית הים שלהם מנופצת ממדחפי רשתות והרשתות תופסות מינים רבים שאינם צריכים.
שוניות אלמוגים רבות נמצאות בסכנה עקב מנהג לדוג בדינמיט ההורג מאות דגים כל פעם.
מאחורי הקלעים: פרק מיוחד המציג את מאחורי הקלעים בצילום ויצירת הסדרה.
הכוכב החי היא סדרת-טבע תיעודית שהופקה על ידי ה-BBC ושודרה לראשונה בבריטניה בשנת 1984. הסדרה מלווה בהסבריו של החוקר ויוצר הסרטים דייוויד אטנבורו.
הסדרה היא המשך לסדרה החיים עלי אדמות וסדרות נוספות העוסקות בחיים (ביניהם חיי היונקים, מעגל החיים והחיים בדם קר).
בסדרה זו, דייוויד אטנבורו מציג הדרך שבה אורגניזמים חיים, כולל בני אדם, מסתגלים לסביבתם.
כל פרק בסדרה עוסק בבית גידול שקיים על פני כדור הארץ, ועל הדרך שבה בעלי החיים והצמחיים החיים בו מנסים לשרוד.
הפרק האחרון עוסק על האופן שבו שינה האדם את פני כדור הארץ ומה ניתן לעשות כדי לשמור עליו.
מבנה כדור הארץ: הפרק הראשון מציג את כדור הארץ.
נראה העמק הגבוה בעולם - Kali Gandaki Gorge בנפאל המצוי בין האזור הטרופי להרים הקפואים, מה שמציב לחיות השונות צורך לשרוד בדרך מגוונת, הרי געש באיסלנד התפרצו מלוחיות טקטונים ממעמקי האוקיינוס וסוללת הענק באירלנד שנוצרה מבזלת תולאיטית, הר סנט הלנס, ההתפרצות של קרקטואה ב-1883 והיווצרות מעיינות חמים, גייזרים ומערות.
העולם הקפוא: הפרק מציג את החיים באקלים של קרח ושלג.
יערות הצפון: ביערות המחטניים של הטייגה החיים קשים.
האורנים מפיצים עלים דוקרניים וזרעים מוגנים באצטרובלים, עליהם מתבסס אייל הקורא.
טורפים כמו שונרים, גרגרן ואוח מצוי שורדים כל השנה ביער ובאביב פריחה יכולה לגרום לעליית מספר הנברנים וכך גם לעליית דורסי לילה.
דרומה יותר עצים נשירים מחליפים את המחטניים ובהם עלי אלון או אשור אכילים יותר וכך האזור מלא בחיים.
עופות רבות מגיעות באביב לצוד חרקים ונודדות דרומה בחורף וחיות אחרות נכנסים לתרדמת חורף כמו דוב שחור אמריקאי.
כמה יערות מועדים לשריפת יערות קבועה, אך היא מעשירה את הקרקע וגורמת ללבלוב פרחים אחריה.
ג'ונגל: בג'ונגלים כמו יער האמזונאס הצמחים משגשגים עקב חום וגשם קבוע ואין עונות מובחנות יחסית.
לכן העצים מסתמכים על קומפוסט טבעי.
ואולם כאשר עץ גדול מת מתרחשת תחרות בין זרעים שונים על ההגעה לחופה.
ימים של עשב: הדגניים מכסים את כדור הארץ ויוצרים ערבות עשב נרחבות.
שם עדרי קובוס שחור-רגל נודדים ניצודים בידי שבט אנשי מרלי הצדים רבים מהם.
המדבריות הלוהטים: במדבריות הלוהטים ישנם מעט חיים.
בסהרה הטמפרטורות הגבוהות ביותר ולרוב הוא שומם, אך ציורי סלע מראים שפעם הוא הכיל ג'ירפות ואנטילופות כשהיה לח יותר, עצי Widdringtonia נטועים באדמה ומשגשגים ובלילה יוצאים חיות כמו קרקל, פנק, שממיות וירבועיים בעוד ביום רק כמה זוחלים מעיזים לצאת.
נראה עקרב הנתפס ברשת של אלמנה שחורה ובמדבר סונורה הלודרמה מרירית וקוקיה רצנית שורדים את החום.
קטות נודדות מביאות מים לאפרוחיהם, כמה צמחים מדבריים ביניהם לראה משולשת וקקטוסיים כמו הסגווארו ואנשי הטוארג הנודדים בסהרה על גמלים המותאמים למדבר.
השמיים מעל: החיים באוויר צריכים להתמודד מול כוח הכבידה שנעדר בחלל החיצון בחללית של נאס"א אך קיים על הכדור.
כמה זרעים כמו של האדר Acer pseudoplatanus ממריאים כמסוקים ועכבישים מרחפים על קורים, לטאות דרקון וצפרדע מעופפת דואים ב"מצנחים" מיוחדים, אך העופות הם שליטי השמיים.
אלבטרוסיים ונשרים מעופפים בדאייה על זרמים חמים ואחרים כמו סולות או בז נודד יכולים לצלול מטה במהירות.
עופות נודדים רבים מעל פנמה ביניהם ברנטה אדומת-חזה.
לבסוף נראה בכדור פורח חלל האטמוספירה העצום, ומראה מהחלל של היווצרות ההוריקנים והטורנדו.
מים מתוקים וטריים: רק 3% מהמים בכדור הם מתוקים אך מכילים חיים רבים.
באמזונאס נראים אשדים ומפלים הסוחפים את הקרקע והאדמה, יוצרים בוץ ומשקעים עד שמגיעי למישורים, הנהר הצהוב בסין מכיל משקעים עצומים יותר מכל נהר, נראים שקעים המלאים במים ומייצרים אגמים רחבים מלאים בחומרי מזון וחיות.
ימת באיקל הוא הגדול באגמים והוא כולל מינים אנדמיים כמו פוסה באיקלית.
בסביבה זו חיות רבות המושכות טורפים כמו שלדגיים, צבי מים, חותרניים ועכביש דייג.
בהמשך היובלים עלולים להציף אזורים רחבים ובעיראק תושבים מייצרים רפסודות קנים וחיים לצד דגים, שקנאיים ועוד.
גבולות היבשה: סביב החופים אזורי גאות ושפל קבועים גורמים לסביבה קשה לחיים.
לבסוף נראים צבי ים העולים להטיל ביצים, ביניהם הגדול שבצבים - צב ים גילדי המצוי בסכנה גדולה.
הים הפתוח: בפרק נראה האוקיינוסים השונים.
הפלנקטון הימי מכלכל חיות רבות אוכלי פלנקטון כמו מנטה ריי, כריש ענק והגדול שבדגים - כריש לווייתן.
האדם גרם באמצעות דיג יתר לשינוי רחב לאורך האוקיינוס ויצר סביבות חדשות.
עולמות חדשים: בפרק האחרון נראים הסביבות שיצר האדם לאורך הכדור.
הכפרים הקדומים ביותר הופיעו לפני 9,000 שנה, סביב Beidha שבירדן וכן הוא ביית חיות לצרכיו ונדד איתם עד לבריטניה ששונתה לחלוטין.
האזור South Downs היה בעבר יער ושטחי הברודס היו בעבר בורות מוצפים.
הוא סילק צמחים וביסס בהם שדות חיטים בצורה מונוקולטורים.
בערים הגדולות ישנם כיום בעיקר שטחים רק לאדם, בהם רק מינים כמו חולדות מצליחות להתקיים לעומתו.
האדם מייצר פסולת שעלולה לסכן את הכדור, כפי שנראה באגמים חומציים ומתים בסקנדינביה, המהווים דוגמה מבישה לחוסר הזהירות והדאגות של האדם לסביבתו, אשר תלויה כיום רק באדם כדי להמשיך לשרוד.
הכוכב הכחול 2 היא סדרת טבע תיעודית שהופקה על ידי ה-BBC המהווה סדרת המשך לסדרה "הכוכב הכחול".
כמו קודמתה הסדרה עוקבת אחר האוקיינוסים והימים של העולם ומתעדת את היצורים החיים בו ואת שיטות החיים שלהם ברחבי הימים וכן מתארת את האתגרים המאיימים על הישרדותם כיום.
הסדרה גם עוקבת אחרי חיות שצולמו בסדרה הקודמת ומשווה את המצב לכיום (למשל לווייתן קטלן, דולפינן, ניבתן, דג גריבלדי, לווייתן גדול-סנפיר, שש-זים אפור, כריש לווייתני או תוכינון ענק).
הסדרה הופקה על ידי החוקר סר דייוויד אטנבורו שהוא גם הקריין בסדרה.
צילומי הסדרה כללו צילומים תת-מימיים מיוחדים ושיטות צילום חדשניות וצולמו באזורים חדשים ותיעדו יצורים חדשים והתנהגויות חדשות.
הסדרה מורכבת מ-7 פרקים עיקריים.
תקופת השידור בבריטניה הייתה מ-29 באוקטובר 2017 והסתיימה ב-10 בדצמבר 2017. את המוזיקה לסדרה הלחינו הנס צימר, ג'ייקוב שיאה ודייוויד פלמינג.
חלק מהפרקים צולמו בחופי ים סוף, סמוך לחופי מצרים.
לאורך שנת מ-2018, הסדרה שודרה בישראל בערוץ כאן 11.
אוקיינוס אחד: בפרק הפתיחה של הסדרה נראים יצורים שונים החיים בימים השונים.
הקרחונים הנמסים מקשים עליהם להתרבות ולנוח.
המעמקים: בפרק זה נראים מצולות הים העמוקות ביותר אליהם מגיעים בעזרת צוללת מיוחדת.
נראים בו המצולות של אנטארקטיקה שכמעט לא נחקרו ובהם להקות קריל ומגוון חסרי חוליות, יצורים שונים באזור התהומות כמו דיונון פוזל, דג חרב, מיתרן זנב ענקי מסוג פירוסומה, מקרופינה מיקרוסטומה ולהקת דיונוני הומבולדט הטורפים אורנונים ואחר כך אחד את השני.
עמוק יותר יצורים שונים משתמשים באור כדי לתקשר, חכאים מושכים טרף לחכתם וניבן התהומות מחפש טרף, ומדוזות ומלפפוני ים מסננים "שלג ימי".
בזמן האחרון התגלו נביעות געשיות רבות וכולן מכלכלות יצורים חיים בעומק האוקיינוס.
שונית אלמוגים: בפרק זה נראים השוניות ברחבי העולם.
כל אלמוג מורכב מיצורים קטנים בעלי זרועות המתאחדים ויוצרים מבני ענק.
הכחול הגדול: פרק זה מתאר את האוקיינוסים העמוקים הנחשבים למדבריות ימיים.
מותו התרחש כנראה מעודף רעלים שנוצרו על ידי פלסטיק שהגיע מטרפו של הנתב.
ימים ירוקים: פרק זה מתאר את הימים שופעי האצות והצמחייה המיימית ברחבי העולם.
ללהקות אלו מצטרפים גם מאות לווייתנים גדולי סנפיר רעבים.
חופים: הפרק עוסק בחופי הימים בהם משתלבים הים והיבשה.
הכוכב הכחול שלנו: פרק המתאר את הישרדותם של היצורים באוקיינוסים בימינו ואת האתגרים הניצבים לפניהם.
אוקיינוס של פלא: פרק מאסף מיוחד המקבץ את שאר הפרקים לקטעים קצרים.
הסרט הופק על ידי Rai Fiction ו-Larcadarte בשיתוף משרד החינוך, האוניברסיטה והמחקר האיטלקי.
הקרנת הבכורה של הסרט התרחשה בפסטיבל Cartoons on the Bay ב-13 באפריל 2018, לצד תערוכה המוקדשת לשמונים שנה לחוקי הגזע באיטליה.
בישראל הסרט שודר לראשונה בדיבוב לעברית ב-1 במאי 2019 בערוץ כאן חינוכית לרגל יום הזיכרון לשואה ולגבורה, כאשר יום לפני, ב-30 באפריל, פורסם בערוץ היוטיוב של הערוץ.
אורך הסרט הוא כ-28 דקות, ושפת המקור שלו היא איטלקית.
הסרט עוקב אחר סיפורן האמיתי של אנדרה וטטיאנה בוצ'י, אחיות יהודיות-איטלקיות בנות 4 ו-6 שבמהלך מלחמת העולם השנייה מופרדות באלימות מאימן, דודתן וסבתן ונשלחו אל אושוויץ יחד עם בן דודן הצעיר סרג'יו.
בסרט ניתן לראות כיצד האחיות שרדו את מחנה ההשמדה, בזכות תושיה ובזכות אהדת המשגיחה הגרמנייה שמונתה לפקח על הילדים האסירים.
לאחר שהמלחמה נגמרת, האחיות הועברו אל פראג ומשם לאנגליה, כאשר בסופו של דבר הן התאחדו באיטליה עם הוריהן שגם שרדו את המלחמה.
הסיפור של האחיות מסופר באמצעות סיפור מסגרת דמיוני של ביקור תלמידי בית ספר 75 שנה לאחר מכן באותו מחנה, כאשר אחד מהם הוא קרלו שמציק לאחד הילדים ומתייחס בזלזול לשואה.
בסיום הסרט האחיות משתתפות בסיפור המסגרת של הסרט שצולם בלייב אקשן.
הדיבוב העברי של הסרט בוים על ידי תמי ברק ואפרת קרצמן, והופק על ידי עדי וולוצקי.
בנוסף דיבבו בדיבוב העברי לורן סביר, מייה קדוש, ספיר דרמון וערן מור.
באפריל 2017 הוכרז בפסטיבל Cartoons on the Bay שיופק סרט זה לציון שמונים שנה לחוקי הגזע באיטליה, כאשר זהו סרט ההנפשה האירופאי הראשון על השואה.
הסרט בוים על ידי אלסנדרו בלי ורוזלבה ויטלאו, כאשר האחרונה כתבה את תסריט הסרט בשיתוף ולנטינה מצולה ואלסנדרה ויולה, שהיא נצר למשפחה יהודית שנספתה באושוויץ.
כמו כן הוא הופק על ידי Rai Fiction ו-Larcadarte בשיתוף משרד החינוך, האוניברסיטה והמחקר האיטלקי.
ההיסטוריון מרצ'לו פזטי, הנחשב כאחד החוקרים המובילים של השואה וחוקי הגזע באיטליה, שימש כמשגיח היסטורי של הסרט על מנת למנוע חריגות היסטוריות.
ויולה וויטלאו סיפרו שהן חשבו זמן רב אם סרט הנפשה על השואה הוא רעיון טוב, ושחלק מרכזי בעבודת ההכנה היה למצוא סיפור נכון לעלילה, אותו חיפשו באמצעות ראיונות, סרטים, מסמכים היסטוריים ותמונות.
על פי הבנות, האתגר העיקרי בהפקת הסרט היה "להשתמש בטכניקה המגוונת כדי ליצור מחדש את אווירת מחנה הריכוז ולהביע כאב, צער, אכזבה ופחד".
קהל היעד של הסרט הוא ילדים בני 9–12, ומטרתו להציג לילדים את השואה בצורה שנותנת תקווה מבלי למחוק את האסונות.
בסיפור המסגרת של הסרט מופיעות האחיות אנדרה וטטיאנה בוצ'י, שעל סיפורן הוא מבוסס.
תחילה הן סירבו להשתתף, אך לאחר זמן שכנוע רב הן הסכימו.
האחיות לקחו גם חלק פעיל בהפקת הסרט, והן עקבו אחרי כל שלבי התסריט ואישרו את הגרפיקה.
ביום הזיכרון הבינלאומי לשואה שהתרחש בשנת 2018, הוכרז שהסרט יוקרן בפסטיבל Cartoons on the Bay באפריל 2018, לצד תערוכה המוקדשת לשמונים שנה לחוקי הגזע באיטליה.
ב-13 באפריל 2018 הסרט הוקרן בפסטיבל, כאשר האחיות נכחו בו בשורה הראשונה.
טטיאנה בוצ'י אמרה על הסרט "לספר הרפתקה עצובה שנמשכה יותר משנתיים בפחות מחצי שעה זה לא קל, אבל נעשתה עבודה יוצאת דופן ויפה מאוד".
מאז בכורת הסרט הוא הופץ ברחבי העולם, כאשר בישראל הוא שודר לראשונה בדיבוב לעברית ב-1 במאי 2019 בערוץ כאן חינוכית לרגל יום הזיכרון לשואה ולגבורה, כאשר יום לפני, ב-30 באפריל, פורסם בערוץ היוטיוב של הערוץ.
הכול, הכול הוא סרט דרמה רומנטית אמריקאי משנת 2017 המבוסס על רומן באותו השם מאת הסופרת האמריקאית-ג'מייקנית ניקולה יוּן .
העלילה מספרת על אהבתם של מאדי (אמנדלה סטנברג) בת ה-18 שסובלת מכשל חיסוני משולב חמור, והשכן שלה, אוֹלִי (ניק רובינסון).
ביימה סטלה מגי לפי תסריט מאת ג'יי מילס גודלו .
בכורת הסרט העולמית התקיימה בארצות הברית ב-19 במאי 2017, הוא קיבל ביקורות מעורבות והכניס כ-61.6 מיליון דולר.
מדלן "מאדי" וידייר היא נערה בת 18 מלוס אנג'לס, שבגיל שנה אובחנה כלוקה בכשל חיסוני משולב חמור (ראשי תיבות באנגלית: SCID) המונע ממנה אפשרות לצאת מהבית ולבוא במגע עם אחרים.
אביה ואחיה של מאדי נהרגו בתאונת דרכים בהיותה פעוטה.
היא מטופלת על ידי אמה, ד"ר פאולין וידייר, רופאה במקצועה המקפידה שהבית יהיה סטרילי, והאחות הצמודה שלה כבר 15 שנים, קרלה.
לבית רשאיות להיכנס רק קרלה ורוזה, בתה המתבגרת של קרלה.
מאדי אוהבת לשהות בחדר השמש בביתה, שדרך קיר הזכוכית שלו היא יכולה לראות אור שמש ואת הסביבה.
באמצעות האינטרנט היא לומדת ומשתתפת בקבוצת תמיכה ובקורס אדריכלות.
משאת נפשה היא לראות את האוקיינוס מקרוב.
משפחה חדשה נכנסת באחד הימים לגור בבית השכן.
בן המשפחה, נער בן גילה של מאדי, מושך את תשומת לבה, והם מחליפים מבטים מבעד החלון.
בערב באים הנער ואחותו לביתן של מאדי ופאולין, ומציעים להן עוגת באנדט לאות שכנות טובה.
פאולין דוחה את העוגה בנימוס, ולשאלת הנער היא עונה ומשקרת שמאדי לא נמצאת בבית.
בהמשך מתברר שאביו של הנער הוא אדם אלים ושוררת ביניהם מתיחות.
מאדי והנער מחליפים מבטי חיבה.
על חלון חדרו הוא כותב את מספר הטלפון שלו.
כך, הם מתחילים להתקשר באמצעות מסרונים.
הנער מוסר ששמו אוֹלִי (קיצור של "אוליבר"), והיא מספרת לו על מחלתה.
מאדי מדמיינת את שיחותיהם כמפגשים פנים אל פנים, והם מתחבבים זה על זה.
מכיוון שמאדי יודעת שאמה לא תרשה לה להיפגש עם אולי, היא משכנעת את קרלה לאפשר לו לבקר אותה מאחורי גבה של פאולין, תוך הבטחה שהיא ואולי יישארו בשני צידי החדר ולא יתקרבו זו לזה.
קרלה מפתיעה את מאדי ומזמינה את אולי כאשר פאולין לא נמצאת בבית.
כעבור שבוע מאדי מזמינה את אולי לביתה ב-4 ביולי מכיוון שפאולין עובדת באותו ערב, וקרלה בחופשה.
בסופו של דבר הם לא מתאפקים, מתקרבים ומתנשקים.
למחרת, מאדי מבחינה דרך החלון שאולי ואביו מתקוטטים בחוץ.
לחרדתה של פאולין, מאדי בורחת החוצה לתמוך באולי.
פאולין מחזירה אותה פנימה, מבינה שמאדי התראתה עם אולי ללא ידיעתה, ואוסרת עליה להתראות איתו שוב.
פאולין גם מפטרת את קרלה על שאפשרה למאדי להיפגש עם הנער, ובכך מעלה באמונה של פאולין.
מכיוון שמאדי דוחה את בקשותיו של אולי להמשיך את הקשר ביניהם, הוא מכסה את קיר הזכוכית בתמונות של אוקיינוס למענה.
מאדי מבינה שעליה לשנות את חייה, ורוכשת שני כרטיסי טיסה להוואי בכרטיס אשראי וירטואלי שהזמינה באינטרנט.
היא משאירה לפאולין מכתב הסבר, חומקת אל ביתו של אולי ומשכנעת אותו לטוס איתה להוואי תוך שהיא משקרת ומספרת לו שהיא עוברת טיפול גנטי ניסיוני, ומצבה השתפר.
בדרכם לנמל התעופה מתקשר אולי לאחותו קיירה, מודיע לה שהוא טס עם מאדי לכמה ימים בהוואי ומבקש מקיירה לשמור את הדבר בסוד ולדאוג לאמם.
השניים חווים בהוואי חוויות רומנטיות ואתגרים המשנים את חייה של מאדי, היא מתגברת על פחדיה וקופצת לים על אף שמעודה לא למדה לשחות.
בינתיים, פאולין פונה למשטרה כדי למצוא את מאדי, ושואלת את קיירה למקום הימצאם של מאדי ואולי, אך קיירה משקרת שאינה יודעת דבר.
בבית המלון בהוואי, מאדי מתמוטטת ומובהלת לבית חולים.
היא מתעוררת במיטה בביתה ושואלת את פאולין אם השיגה אחות חדשה, אך פאולין סבורה שמאדי למדה את הלקח ואין עוד צורך באחות צמודה.
מאדי מנתקת את הקשר עם אולי משום שאיננה רוצה לעשות טעות נוספת, וסבורה שלקשר ביניהם אין עתיד.
לילה אחד אימו של אולי עוזבת את בעלה עם אולי וקיירה והם חוזרים לניו יורק, משם באו, מבלי שיהיה סיפק בידי מאדי להיפרד ממנו.
רופאה מבית החולים בהוואי מתקשרת אל מאדי לעדכן אותה בממצאי הבדיקות, ומתברר שאמנם מערכת החיסון של מאדי חלשה, אך היא כלל לא סובלת מ-SCID.
מאדי סורקת את המסמכים הרפואיים שבביתה, ולא מוצאת כל עדות לאבחנה של כשל חיסוני משולב.
היא מתעמתת עם פאולין, ומתברר שאמה שיקרה לה כל חייה כדי לשכנע אותה שהיא סובלת מכשל חיסוני, משום שחששה לשלום מאדי אחרי שאיבדה את בעלה ובנה.
מאדי הנסערת בורחת מהבית ועוברת להתגורר עם קרלה ורוזה.
היא מבקשת חוות דעת מרופא המאשר שהיא מעולם לא סבלה מכשל חיסוני, אלא מערכת החיסון שלה לקויה מחמת היעדר חשיפה לסביבה הטבעית עקב שנים של חיים באוויר מסונן באופן מלאכותי.
מאדי יוצרת קשר עם אולי, נוסעת לניו יורק והשניים מתאחדים ומחדשים את אהבתם.
אחר כך היא מתפייסת עם פאולין.
+שחקניםדמויותתיאוראמנדלה סטנברגמדלן "מאדי" וידיירהדמות הראשית הנשית.
עד גיל 18 שוכנעה שהיא לוקה בכשל חיסוני משולב חמורניק רובינסוןאוליבר "אולי" ברייטהדמות הראשית הגברית.
אהובה, שכנה ובן גילה של מאדי, בן לאב אליםאניקה נוני רוזד"ר פאולין וידייראמא של מאדי.
שכנעה את בתה במחלתה מחשש לשלומה, כיוון שבעלה ובנה נהרגו בתאונהאנה דה לה רֶגֶרָה קרלההאחות של מאדי במשך 15 שנהטיילור היקסון קיירה ברייטאחותו הצעירה של אולידנובה הרמוסיורוזהבתה המתבגרת של קרלה
שלב הצילומים של "הכל, הכל" התקיים בוונקובר שבקולומביה הבריטית, קנדה, בין התאריכים 6 בספטמבר – 7 באוקטובר 2016. צילומים נוספים התקיימו בעיר סן פרנסיסקו (שם נוסף: סן פאנצ'ו) שבמדינת נאיאריט במקסיקו; באתר הנופש "Majahuitas Resort" שבחוף קאבו קוריינטס במדינת חליסקו שבמקסיקו, וכן בבית העסק "Kitsilano's Moderne Burger" שבברודוויי, ניו יורק.
הסרט הופץ לקהל הרחב ב-19 במאי 2017 על ידי החברות "מטרו גולדווין מאייר" ו"האחים וורנר", לאחר שההפצה הוקדמה מהתאריך המקורי, 18 באוגוסט.
ההכנסות בבתי הקולנוע הסתכמו עד 21 בספטמבר 2017 ב-61.621 מיליון דולר.
בשנת 2020 תפיץ חברת HBO את הסרט לוידאו על פי דרישה.
במאגר ביקורות הסרטים Rotten Tomatoes עומד יחס הדעות החיוביות על 45% בשקלול 117 ביקורות, עם דירוג ממוצע של 5.21 מתוך 10. סיכום הביקורות הוא שהסרט אמור לפרוט באופן אפקטיבי על מיתרי הלב של מתבגרים, אבל ייתכן שהוא לא מרתק דיו עבור צופים שנוטים פחות למלודרמה.
באתר "Metacritic" זוכה הסרט לציון 52 מתוך 100, בשקלול 26 ביקורות המוגדרות "מעורבות עד ממוצעות".
לפי אתר סקרי השוק "CinemaScore", הצופים בבתי הקולנוע דרגו את הסרט בדירוג -A לפי סולם +A (גבוה ביותר) עד F (נמוך ביותר).
עוד עולה מהסקר ש-82% מהצופים היו נשים והעניקו לסרט דירוג A, 74% היו למטה מגיל 25 והעניקו דירוג -A, ו-55% מהצופים באו לצפות בסרט משום שהוא עוסק בנושא שהם מכירים.
הקרן למען לקויי מערכת החיסון (The Immune Deficiency Foundation – IDF) מתחה ביקורת על הסרט וטענה שהוא מציג את הכשל החיסוני המשולב החמור באופן שגוי המתבסס על סטריאוטיפים שאבד עליהם הכלח ועל מידע מוטעה.
הקרן הדגישה בהודעתה את השימוש שהסרט עושה בתסמונת מינכהאוזן באמצעות שליח כמזיק לחולים שסובלים הלכה למעשה מכשל חיסוני משולב.
הסופרת ניקולה יון השתמשה כהשראה לדמותה של מאדי, בחוויה החברתית האישית שלה כאמריקאית ממוצא ג'מייקני הנשואה לבעל ממוצא קוריאני.
בספר, הוריה של מאדי הם אם יפנית ואב לבן.
בסרט, הותאמה הדמות לרקע של השחקנית אמנדלה סטנברג, בת לאם אפרו-אמריקאית ואב לבן, ושיקוף מוצאה של מאדי מצטמצם לכדי תצלום משפחתי ישן שבה נרמז שאביה המנוח היה ממוצא אסיאתי.
על אף שהסרט מציג מערכת יחסים רומנטית בין-אתנית (Interethnic), יון והבמאית הקנדית-ג'מייקנית נמנעו בכוונת מכוונות מלעסוק ולדון בסוגיה האתנית במוקד הסרט, ובחרו ב"ייצוג שָׁקֵט" (Silent representation) של הפרוטגוניסטית כבת להורים אקסוגמיים.
יון הסבירה שהיא לא רצתה לעסוק בסוגיית הגזע, אלא להציג בני אדם שחיים את חייהם, ותו לא.
זאת בניגוד לתקשורת המיינסטרים אשר בדרך כלל מציגה זוגות מעורבים מבחינה אתנית כ"שונים", או כנושא עיקרי בעלילה, בעולם שבו אנשים של צבע צריכים לרוב להיות בעלי יתר מודעות להיותם "אחרים", ובני נוער גדלים עם ההבנה שצבע עורם יכתיב מי יאהב אותם.
נשים שחורות וזוגות בין-אתניים בקולנוע ובטלוויזיה הם לרוב נושא שראוי לציון, בעוד שבמציאות הדבר צריך להיות שגרתי, נורמלי ומקובל.
מבקרי קולנוע ובעלי טור שבחו את הסרט על הנורמליזציה לייצוג הקולנועי של קשר רומנטי בין דמות של צבע ודמות לבנה.
הסופרת, בעלת הטור ומדריכת המיניות קמרון גלובר, ציינה שההיבט הטוב ביותר בסרט הוא הנורמליזציה שהוא עושה לקשר בין גזע לתשוקה, ומתקן מצב שבו נשים שחורות כמעט אינן מלוהקות כמושאי אהבה.
טיילור פרבר כתבה שבניגוד לסרטי נעורים כגון "אשמת הכוכבים" או "סיפור אהבה בלתי נשכח", סרט זה מתייחד בכך שאיננו מתייחס, ולו פעם אחת, להיבט הבין-אתני של היחסים בין מאדי לאולי, ולא רואה צורך להסביר זאת.
העיתונאית אֵיימֵן אוֹיִיבּוֹקֵה ציינה שלסרט יש משמעות רבה לגבי צופים צעירים המחפשים ייצוג של דור ה-Y בקולנוע ובטלוויזיה, משום שהוא משקף את מגמת השינוי שחל בדעות של אמריקאים כלפי הקשר בין גזע לרומנטיקה.
לפי סקר של מרכז המחקר פיו משנת 2012, 93% מקבוצת הגיל 18–29 מצדדים בדייטינג בין-אתני, ו-43% מקרב אזרחי ארצות הברית סבורים שנישואים אקסוגמיים טובים לחברה האמריקאית.
אראמידֵה טינוּבּוּ שחקרה את ייצוג היְלָדוֹת בקולנוע השחור , סברה שהסרט הציג כראוי את בני דור ה-Y, דבר שבו הוליווד כושלת בדרך כלל.
טינובו ציינה שעל אף סרטים כגון "אנחנו" ו"ריקוד צמוד" , ואף סדרת הטלוויזיה "סקנדל", נשים שחורות נמחקות שוב בסרטי נעורים ובספרים מסוגה זו.
פריס קלוז הביע דעה שהדבר החשוב ביותר הוא שהסרט מטפל בהיבט הגזע כה בעדינות, עד שסוגיה זו הופכת לבלתי רלוונטית, והדרך הפשוטה בו מאדי ואולי מתאהבים ללא כל מודעות להבחנות ביניהם, מוצגת באופן מבריק המוכיח שיחסים כאלה יכולים להתקיים בלי צורך להגזים בתיאורם.
"הכוכבים בוכים בלילה" הוא סינגל שהוקלט על ידי צמד המפיקים והיוצרים הישראלי דולי ופן, בשיתוף הזמרת הישראלית שירי מימון והזמר הישראלי דודו אהרון.
השיר יצא לאור ב-16 במרץ 2020, על ידי חברת התקליטים אן אם סי יונייטד, כסינגל מתוך האלבום "חלק א'".
השיר נכתב על ידי דולב רם ופן חזות ונוי פדלון והופק והולחן על ידי רם וחזות גם כן.
השיר הוא מעין בלדת פופ, בה מדברים שירי מימון ודודו אהרון על מערכת יחסים.
NEWS נכתב "הרבה לפני התפשטות הקורונה, עבדו דולי פן יחד עם דודו אהרון ושירי מימון על קליפ אפוקליפטי לשיתוף הפעולה שלהם, "הכוכבים בוכים בלילה".
עכשיו, כשהוא יוצא לאור, התוצאה נראית אקטואלית להחריד".
גם בישראל היום סוקר השיר, תוך שנכתב שם "הקליפ הפוסט-אפוקליפטי של רם ופן, זוכי פרס אקו"ם, מזכיר קצת את המצב שבו אנחנו נמצאים היום ונקווה שלא ימשיך לשם - עולם אחרי מלחמה, אדמה חרוכה, אש ותמרות עשן".
דודי פטימר ממעריב סקר את השיר גם כן, תוך שכתב כי "מדובר בדואט הרמוני למדי שכולל שילוב קולי מעניין, מסקרן ומעולה בין השניים שמשלימים זה את זו בשיר שנתפר היטב למידותיהם.
זאת, על אף שלקח לי כמה פעמים להאזין לשיר בשביל שהפזמון ייקלט, כי הוא לא תופס את האוזן משמיעה ראשונה, בניגוד לבתי השיר הקליטים".
מבקר המוזיקה יוסי חרסונסקי סקר את השיר אף הוא, תוך שהעניק לו שני כוכבי זהב וחצי בלבד, ואמר כי "מה לשירי מימון ולדודו אהרון?
השידוך האקראי נועד ככל הנראה להעצים את המלודרמה, אלא שזו אפילו אינה דרמה.
יותר הפרזת פרא במה שמתיימר להיות דרמה."
הווידאו קליפ המלא שיצא עבור השיר, הועלה לערוץ היוטיוב של דולי ופן ב-16 במרץ 2020. בקליפ ניתן לראות את הצמד מנגן על פסנתר, תוך שניתן לראות את שירי מימון, כשהיא לבושה בשמלה אדומה ואש בוערת מסביבה וזאת בנוסף לכך שניתן לראות את אהרון שר את השיר גם כן.
בפחות מיומיים, צבר הקליפ של השיר למעלה מ-330,000 צפיות.
בנוסף לכך, בדקה האחרונה של הקליפ צורפו קטעים שונים מתקופות שונות, כמו נאומה של מלאלה יוספזאי, דבריה של אופרה וינפרי, אזכור לקהילת הלהט"ב וכדומה.
"הכוכבים דולקים על אש קטנה" הוא שיר שכתב והלחין שלומי ברכה וביצעה להקת הפופ רוק משינה, אשר יצא לאור בשנת 1990.
השיר נכלל באלבום "העמותה לחקר התמותה" והיה לאחד מלהיטיו.
על פי הפרשנות הרווחת השיר עוסק במפגש עם זונה.
השיר יצא לקראת סוף שנת תש"ן, ודורג בשני מצעדים שנתיים שונים של רשת ג': במקום ה-22 במצעד של שנת תש"ן ובמקום ה-38 במצעד של שנת תשנ"א.
דודו אהרון הקליט גרסת כיסוי לשיר שהופיעה באלבום הבכורה "אהבה ראשונה" שלו שיצא בשנת 2007.
הכוכב הגדול של הצלב הגדול של צלב הברזל היה העיטור הצבאי הגבוה ביותר של ממלכת פרוסיה והקיסרות הגרמנית.
זה נחשב עיטור בכיר לצלב הגדול של צלב הברזל.
הכוכב הגדול של הצלב הגדול של צלב הברזל הוענק לגנרלים המצטיינים ביותר שביצעו מעשי הנהגה לטובת המדינה הפרוסית והגרמנית המאוחרת יותר.
הוא הוענק רק פעמיים, בהפרש של מאה שנה, לפילדמרשל גבהרד לברכט פון בליכר בשנת 1815 על חלקו בניצחון על נפוליאון בקרב ווטרלו, ולפילדמרשל פאול פון הינדנבורג ב-25 במרץ 1918 על התנהלותו במהלך מתקפת האביב בשנת 1918. הינדנבורג קיבל את הצלב הגדול של צלב הברזל ב-9 בדצמבר 1916.
העיטור היה ידוע בכינויו "הכוכב של בליכר" (Blücherstern) על שם מקבלו הראשון.
גרסת מלחמת העולם השנייה של הכוכב תוכננה, אך מעולם לא הוענקה רשמית.
לאחר ניצחון בעלות הברית במאי 1945, תפס צבא ארצות הברית את האב-טיפוס היחיד הידוע, שאוחסן בבונקר.
כעת הוא חלק מאוסף המוזיאון של האקדמיה הצבאית של ארצות הברית בווסט פוינט, ניו יורק.
הכול בוער הוא סינגל שהוקלט על ידי הזמר הישראלי עברי לידר.
הוא יצא לאור בהוצאת חברת התקליטים הליקון, ב-19 באוקטובר 2014, ונכלל באלבום האולפן התשיעי של הזמר אהבה הזאת שלנו, כרצועה העשירית.
נכון לספטמבר 2025, לשיר יש למעלה מ-640 אלף צפיות ביוטיוב.
השיר נכנס למצעד השבועי של גלגלצ ב-30 באוקטובר 2014, במקום השישי.
בשבוע העוקב עלה למקום השלישי.
"הכול בוער" הגיע לשיאו במצעד ב-27 בנובמבר, כשדורג במקום השני.
הוא שהה במצעד הסינגלים של גלגלצ זה שמונה שבועות רצופים.
במצעד השנתי-עברי של תחנת הרדיו דורג במקום ה-28. כמו כן, הוא ניצב בפסגת מצעד הסינגלים השבועי של רשת ג', ובמקום ה-31 במצעד סוף השנה.
אזורתאריך יציאהפורמטחברות תקליטיםעולם19 באוקטובר 2014הורדה דיגיטלית • סטרימינגהליקון
הכול בכל מקום בבת אחת הוא סרט קומדיה-דרמה אבסורדית עצמאי אמריקאי משנת 2022, שנכתב ובוים בידי דניאל קוון ודניאל שיינרט ("הדניאלס"), והופק בשיתוף אנתוני וג'ו רוסו וג'ונתן וונג.
הסרט משלב יסודות ממספר ז'אנרים ומדיומים קולנועיים, בהם קומדיה סוריאליסטית, מדע בדיוני, פנטזיה, סרטי אמנויות לחימה, נרטיב הגירה ואנימציה.
בתפקיד הראשי מככבת מישל יאו כאוולין קוואן וונג, מהגרת סינית-אמריקאית, המגלה במהלך ביקורת מס של רשות המיסים כי עליה ליצור קשר עם גרסאות מקבילות של עצמה מיקומים מקבילים, כדי למנוע מישות עוצמתית להשמיד את המולטיוורס.
בסרט משתתפים גם סטפני הסו, קה הוי קואי, ג'יימס הונג וג'יימי לי קרטיס.
קוון ושיינרט החלו לעבוד על הפרויקט בשנת 2010. ההפקה הוכרזה בשנת 2018, והצילומים הראשיים התקיימו בין ינואר למרץ 2020. יצירותיו של הבמאי ההונג-קונגי וואנג קאר וואי, כמו גם ספר הילדים "Sylvester and the Magic Pebble" ומשחק הווידאו "Everything", שימשו מקור השראה למספר סצנות.
כמו כן, בהשראת חוקרים בני-זמננו כגון הפילוסופית מרי-ג'יין רובינשטיין,
הסרט חוקר נושאים פילוסופיים כגון אקזיסטנציאליזם, ניהיליזם, סוריאליזם ואבסורדיזם, וכן סוגיות כגון נוירו־שונות (Neurodiversity), דיכאון קליני, טראומה בין-דורית וזהות אסייתית-אמריקאית.
פסקול הסרט כולל יצירות מאת Son Lux, לצד שיתופי פעולה עם מיצקי, דייוויד ברן, אנדרה 3000, ג'ון המפסון ורנדי ניומן.
ביצירת הסרט נעשה שימוש במוצרים של חברת "Runway".
הקרנת הבכורה של "Everything Everywhere All at Once" נערכה בפסטיבל סאות' ביי סאות'ווסט ב־11 במרץ 2022, והסרט יצא להפצה מצומצמת בארצות הברית ב־25 במרץ, בטרם יצא להפצה רחבה על ידי חברת A24 ב־8 באפריל.
בנוסף, הסרט זכה בשני פרסי גלובוס הזהב, חמישה פרסי מבקרי הקולנוע, פרס באפט"א אחד, ושיא של ארבעה פרסי גילדת שחקני המסך, בהם פרס האנסמבל הטוב ביותר.
אוולין קוואן וונג היא מהגרת סינית בגיל העמידה המנהלת מכבסה יחד עם בעלה, ויימונד.
שני עשורים קודם לכן עזבו אוולין וויימונד את סין ועברו לארצות הברית, שם נישאו ונולדה להם בתם ג'וי.
בהווה מתמודדת אוולין עם שורה של אתגרים: המכבסה שבבעלותם נמצאת תחת ביקורת של רשות המיסים האמריקאית (IRS); ויימונד מבקש למסור לה מסמכי גירושין כדי לעורר שיחה על נישואיהם; אביה הקפדן, המכונה "גונג גונג" (בקנטונזית: "סב")
מבקר לרגל חגיגת ראש השנה הסיני; וקשריה עם ג'וי מתוחים, שכן ג'וי סובלת מדיכאון וגם נמצאת במערכת יחסים עם בת זוג שאינה סינית, בשם בקי, אותה אוולין מהססת לקבל.
במהלך פגישה מתוחה עם סוכנת רשות המיסים דירדרי בובירדר, משתלט על גופו של ויימונד "אלפא־ויימונד" – גרסה מקבילה שלו מ"יקום האלפא".
אלפא־ויימונד מסביר לאוולין כי קיימים יקומים מקבילים רבים (מולטיוורס), שכן כל בחירה בחיים יוצרת יקום חלופי חדש.
ביקום האלפא פיתחה אלפא־אוולין, שכבר איננה בין החיים, טכנולוגיית "קפיצות־יקום" (verse-jumping), המאפשרת לאנשים לגשת לכישורים, לזיכרונות ולגופם של מקביליהם ביקומים אחרים באמצעות ביצוע פעולות מוזרות ובלתי־סבירות סטטיסטית.
המולטיוורס מאוים בידי ג'ובו טופאקי – גרסה אלפאית של ג'וי, שמוחה קרס לאחר שאלפא־אוולין עודדה אותה לבצע קפיצות־יקום מרובות מעבר למגבלותיו הפיזיולוגיות של מוחה, על אף הסכנה הכרוכה בכך.
ג'ובו חווה את כל היקומים בו־זמנית, ויכולה לקפוץ ביניהם ולשלוט בחומר כרצונה.
היא יצרה "בייגל של הכול", עצם המזכיר חור שחור, היוצר סינגולריות בצורת טורוס העלולה להביא לסופו של המולטיוורס.
אוולין מקבלת גישה לטכנולוגיית קפיצות־יקום כדי להילחם במשרתיה של ג'ובו, המתכנסים לבניין רשות המיסים.
במהלך הקרבות היא נחשפת ליקומים אחרים שבהם עשתה בחירות שונות והצליחה בתחומים מגוונים, למשל הפכה לאמנית קונג פו ולכוכבת קולנוע.
במקביל היא מגלה כי ויימונד מתכוון להגיש בקשת גירושין.
אלפא־ויימונד סבור כי אוולין, הנתפסת כ"הכישלון הגדול ביותר" מבין כל גרסאותיה ברב־יקום, מחזיקה בפוטנציאל חבוי שיכול להביס את ג'ובו.
גונג גונג נשלט בידי אלפא־גונג גונג, שמורה לאוולין להרוג את ג'וי כדי למנוע מג'ובו להשתמש בה לשם גישה ליקום שלה.
אוולין מסרבת ובוחרת להתעמת עם ג'ובו באמצעות רכישת כוחות נוספים בקפיצות־יקום חוזרות.
אלפא־גונג גונג, המשוכנע שגם תודעתה של אוולין כבר התערערה כמו זו של ג'ובו, שולח חיילים כנגדה.
במהלך הקרב מוצאת ג'ובו את אלפא־ויימונד ביקום האלפא והורגת אותו.
כאשר ג'ובו מתעמתת עם אוולין ביקומה שלה, מתחילה תודעתה של אוולין להתפצל והיא קורסת.
אוולין נגררת בעל כורחה לקפיצות־יקום יחד עם ג'ובו, החולפות על פני יקומים מוזרים ומגוונים.
ג'ובו מגלה כי אין בכוונתה להילחם, אלא לחפש גרסה של אוולין שתוכל להבין כמוה כי לשום דבר אין משמעות.
היא מעבירה את אוולין אל "הבייגל של הכול", ומגלה כי רצונה להשתמש בו כדי לאפשר לה ולאוולין למות באמת.
במבטה לתוך הבייגל משתכנעת אוולין בתחילה, ומתחילה לנהוג באכזריות ובאופן ניהיליסטי ביקומים אחרים, כשהיא פוגעת בסובביה.
ברגע שבו אוולין עומדת להיכנס אל הבייגל יחד עם ג'ובו, היא עוצרת להקשיב להפצרותיו של ויימונד ביקומה שלה להפסיק את הלחימה ולנהוג באדיבות, גם כאשר החיים נראים חסרי היגיון.
אוולין חווה הארה אקזיסטנציאליסטית ומחליטה לאמץ את גישתו האבסורדית וההומניטרית של ויימונד, ומשתמשת בכוחותיה ביקום הרב־יקומי כדי להילחם באמצעות אמפתיה ולהעניק אושר לסובבים אותה.
בדרך זו היא מתקנת את הנזק שגרמה ביקומים האחרים ומנטרלת את אלפא־גונג גונג ואת לוחמיה של ג'ובו.
ביקום המקורי שלה מתפייסת אוולין עם ויימונד, מקבלת את מערכת היחסים בין ג'וי לבקי ומספרת על כך לגונג גונג, בעוד ויימונד משכנע את דירדרי לאפשר להם להגיש מחדש את הדו"חות.
ג'ובו מחליטה להיכנס לבייגל לבדה, ובמקביל מבקשת ג'וי מאוולין לשחרר אותה.
אוולין משיבה לג'וי כי גם כאשר דבר אינו הגיוני ואף על פי שיכלה להיות בכל מקום אחר ברב־יקום, היא תמיד תעדיף להיות לצידה.
אוולין והאחרים מצילים את ג'ובו מהבייגל, ואוולין וג'וי מתחבקות.
זמן מה לאחר מכן, לאחר שיחסי המשפחה השתפרו, הם שבים לבניין רשות המיסים כדי להגיש מחדש את הדו"חות.
בעת שדירדרי מדברת, מופנית תשומת לבה של אוולין לרגע אל גרסאותיה החלופיות, אך היא מתמקדת מחדש ביקום המקורי שלה.
מישל יאו – אוולין קוואן וונג, בעלת מכבסה מתוסכלת ומוצפת; וכן מספר גרסאות נוספות של אוולין ביקומים חלופיים.
סטפני הסו – ג'וי וונג, בתה של אוולין; וכן ג'ובו טופאקי, בתה של אלפא־אוולין, השואפת להכחיד את האנושות, אשר הניהיליזם המתעצם שלה מהווה איום על הרב־יקום כולו.
קי הוי קואן – ויימונד וונג, בעלה העדין והעליז של אוולין, שגישתו האלטרואיסטית מנוגדת לניהיליזם של ג'וי; אלפא־ויימונד מיקום האלפא; וגרסאות נוספות של ויימונד ביקומים חלופיים.
ג'יימס הונג – גונג גונג (בקנטונזית: "סב"), אביה התובעני של אוולין; וכן אלפא־גונג גונג, אביה של אלפא־אוולין ביקום האלפא, המבקש מאוולין להקריב את ג'וי כדי לבלום את ג'ובו.
ג'יימי לי קרטיס – דירדרי בובירדר, סוכנת רשות המיסים האמריקאית; וכן גרסאות נוספות של דירדרי ביקומים חלופיים.
טלי מדל בקי סרגור, בת זוגה של ג'וי.
ג'ני סלייט – דבי "אמא של הכלב", לקוחה במכבסה.
הארי שום ג'וניור – צ'אד, שף טפניאקי העובד לצד גרסה חלופית של אוולין באחד היקומים האחרים.
רנדי ניומן, שהלחין תשעה סרטי דיסני–פיקסאר, מופיע כקולו של רקאקוני, רפרנס לסרט האנימציה של פיקסאר רטטוי (2007), בעוד ג'ייסון האמר, טימותי רלסטון והירושי ידה משמשים כמפעילי הבובה של הדמות.
הבמאים דניאל קוון ודניאל שיינרט מופיעים גם הם בסרט; הראשון כאדם שנשאב אל תוך הבייגל וכשודד, והשני כמנהל מחוז.
הכוכב הירוק היא סדרת-טבע תיעודית, שהופקה על ידי ה-BBC ב-2022, העוסקת בצמחים ובמערכת היחסים שלהם עם בעלי חיים, בני האדם והסביבה.
הסדרה מלווה בהסבריו וגם בהנחייתו של דייוויד אטנבורו.
תוך שימוש בצילום הילוך מהיר, בצילום אוויר ובאסדות מצלמה שתוכננו במיוחד בשם "Triffids", סדרה זו שמה לה למטרה להראות את תנועת הצמחים לאורך תקופות ממושכות, אך מאיצה אותם לזמן אמת.
הסדרה בת 5 פרקים, שכל פרק עוסק בעולם צומח ייחודי, שבו הצמחים מנסים לשרוד וכיצד הם עוזרים לסביבתם לשגשג.
עולמות טרופיים: הפרק הראשון חושף את חייהם התחרותיים הקשים של הצמחים הטרופיים.
"עולמות מים: הפרק השני מתמקד בצמחי מים והשפעתם על הסביבה הימית.
עולמות עונתיים: הפרק השלישי בוחן כיצד מיני צמחים שונים מסתגלים לשינויים עונתיים בסביבתם.
עולמות מדבריים: הפרק הרביעי מתרכז בצמחי מדבר, ויכולות ההסתגלות שלהם לסביבות קשות.
עולמות האדם: הפרק החמישי והאחרון מתמקד ביחסים בין בני אדם לצמחים.
הוא חוקר את ההשפעה הסביבתית השלילית של התפתחות האדם, והדרכים שבהן הצמחים הסתגלו לשינויים אלו.
הפרק בוחן גם מאמצים ליצור שטחים ירוקים עינויים ולקדם אחריות סביבתית.
הכוכב של לורה היא סדרת טלוויזיה גרמנית לילדים, המבוססת על סדרת ספרים בעלת אותו שם מאת .
בסדרה 3 עונות ו-52 פרקים, כשאורך כל פרק הוא עשר דקות.
הסדרה הופקה בין השנים 2002 ו-2011, והוקרנה בתחילה בערוץ הגרמני ZDF.
מאז היא מופיעה בשידורים חוזרים בקביעות בערוץ הגרמני .
הסדרה שודרה בישראל בדיבוב עברי בטלוויזיה החינוכית החל מ-2003.
לורה היא ילדה בת 7 שעוברת עם משפחתה לעיר.
בלילה הראשון בביתה החדש היא מוצאת בחצר כוכב נופל שנפצע, מביאה אותו הביתה ומטפלת בו.
הכוכב מתגלה כיצור חי עם כוחות קוסמיים.
לורה עוברת הרפתקאות, כשהכוכב המיוחד נמצא לצידה בשמיים.
בימוי הדיבוב העברי נעשה על ידי טלי סולגניק, והופק על ידי אורית יואלי סנה.
את הדמויות דיבבו מיכל צפיר, עידו מוסרי, רמה מסינגר, גליה שפרינג בצר, אורנה כץ, דור צויגנבום ורועי וינברג.
הכוכב של לורה הוא סרט הנפשה גרמני משנת 2004, המבוסס על סדרת ספרים בעלת אותו שם מאת קלאוס באומגרט.
הסרט הופק ובוים על ידי הבמאים פייט דה ריקר ותילו רות'ריק, והופץ על ידי חברת האחים וורנר.
לורה היא ילדה כפרית שעוברת עם משפחתה לגור בעיר הגדולה, למורת רוחה.
בלילה הראשון בדירתה החדשה היא רואה כוכב נופל, רצה לחפש אותו ומוצאת אותו בפארק.
אחד מקודקודיו של הכוכב נשבר כשפגע בקרקע, ולורה לוקחת אותו לביתה ומחברת את הקודקוד עם פלסטר.
לורה ואחיה הצעיר טומי מגלים שהכוכב הקטן הוא יצור חי עם כוחות קסומים, אך ככל שהזמן עובר והכוכב נשאר בכדור הארץ, הכוכב נחלש והזוהר שלו דוהה.
לורה, יחד עם אחיה ועם שכנה מקס, מוצאת בסופו של דבר דרך לשלוח את הכוכב הקטן בחזרה לחלל.
"סרט הילדים והנוער הטוב ביותר" בגרמניה לשנת 2005
מקום ראשון בקטגוריית "סרטים או סרטונים מונפשים" בפרס חבר השופטים המבוגרים לשנת 2005 ב
"הכוכבים הם הילדים של הירח" הוא שיר מתוך ספר שירי ילדים באותו השם של יהונתן גפן
שפורסם לראשונה בשנת 1974. מאז זכה להפצה רחבה בקרב קוראים רבים, הן ילדים והן מבוגרים.
יהונתן גפן, שהיה בעת כתיבת השיר הורה צעיר, ניהל שיחה מרתקת עם בתו שירה ששאלה אותו ממה עשוי הירח.
דו-שיח זה הניע אותו לכתוב את השיר שמשלב בין תמימות ילדית למחשבה פילוסופית עמוקה על הקשר שבין הירח והכוכבים.
השיר והספר שבו הוא נכלל נועדו לתת מענה שירי לשאלות הנשאלות על ידי ילדים, ולפתח את דמיונם וחשיבתם היצירתית.
במובן הפשוט ביותר שלו, "הכוכבים הם הילדים של הירח" הוא סיפור על החיים המשלב אלמנטים אסטרונומיים כמו הכוכבים, השמש והירח.
השיר מאפשר לקוראים לצלול לתוך עולם קסום שבו היחסים האסטרונומיים משקפים קשרים אנושיים ומטפורות על החיים עצמם.
הטקסט מעודד התבוננות אישית ביקום.
בשנת 2012 יצא אלבום אוסף שירי הילדים של גפן, "איך שיר נולד".
השיר "הכוכבים הם הילדים של הירח" נבחר להיות בין שנים עשר השירים שנכללו באלבום, מבין עשרות רבות שגפן פרסם.
לצד הקראת השיר על ידי המשורר עצמו, השיר הולחן במיוחד לאלבום על ידי דניאל סלומון שגם ביצע אותו.
הירח עובר כחוט השני ביצירות של משפחת גפן המתכתבות עם השיר "הכוכבים הם הילדים של הירח".
בשנת 1992, בנו של יהונתן גפן, הזמר אביב גפן, הוציא את אלבום הבכורה שלו שנקרא "זה רק אור הירח".
השיר הבולט באלבום נקרא "אור הירח", ובעקבותיו נוצר המינוח "ילדי אור הירח".
בשנת 2006, בתו של יהונתן גפן, הסופרת שירה גפן, הוציאה את ספר הילדים "לילה בלי ירח", שנכתב במשותף עם בעלה הסופר אתגר קרת.
בשנת 2024, שנת היובל של השיר "הכוכבים הם הילדים של הירח", נערך ב"גני יהושוע" בתל אביב, נשף רוק
מספר 12 של אביב גפן.
בין האורחים במופע היה הזמר שלמה ארצי.
השניים ביצעו ביחד במופע את שירו של ארצי, "ירח", ואת שירו של גפן, "אור הירח".
"הכול בינינו רגיל" הוא סינגל שהוקלט על ידי הזמרים הישראלים קורין אלאל ומיקי גבריאלוב.
הוא יצא לאור בינואר 1978 דרך חברת התקליטים CBS ישראל כסינגל שלא מתוך אלבום אולפן.
"הכול בינינו רגיל" נכתב על ידי יעקב גלעד, והולחן על ידי אלאל, שגם הפיקה אותו מוזיקלית לצד גבריאלוב.
ב-2 בינואר 1978 הוצג עם השיר "יונק הדבש" כמועמד לכניסה למצעד הפזמונים השבועי של רשת ג'.
בשבוע שלאחר מכן דורג במקום ה-22. הוא הגיע בשיאו ב-20 בפברואר, אז דורג במקום התשיעי.
לבסוף, ב-27 במרץ יצא מהדירוג השבועי, לאחר 11 שבועות צעידה רצופה.
"הכול הכול לטובה" הוא שיר של הזמרת-יוצרת הישראלית אודיה, שנכלל במיני-אלבום Van da'M שיצא באוקטובר 2025. השיר נכתב והולחן על ידי אודיה, אלירן אליהו ועומרי דהאן, והוא נושא אופי אמוני ופופ קצבי.
השיר נחשב לאחד השירים הבולטים במיני-אלבום, ונבחר על ידי מבקרים ומאזינים כאחד השירים המצליחים ביותר של אודיה בתקופה זו.
השיר הופק בידי אלירן אליהו ועומרי דהאן, הפועלים עם אודיה מזה תקופה, ומשלבים בהפקותיהם יסודות היפ הופ ופופ מודרני.
במרכזו של השיר עומד המסר הברסלבי הידוע של "יש עניין שיתהפך הכול הכול לטובה", ביטוי שמקורו בתורתו של רבי נחמן מברסלב.
בדומה לשירים קודמים של אודיה, גם כאן ניכרת השפעתם של רבנים בני זמננו, הרב שלום סבג, המשמש מקור השראה לשיר זה, בדומה לרב שלום ארוש, ששימש השראה לשירו של יאיר אלייצור "תמיד אוהב אותי".
השיר ממשיך את קו היצירה של אודיה, המשלבת בין אמונה יהודית לבין ביטוי מוזיקלי עכשווי.
הביצוע הקולי שלה לצד ההפקה הקצבית מבליטים את אופייה האופטימי של היצירה, המציעה חיבור בין רוחניות לשמחת חיים.
המבקרים ציינו כי השיר מבטא היטב את הסינתזה שמאפיינת את יצירתה של אודיה: שילוב בין עולמות חילוניים ודתיים בתוך שפה פופולרית נגישה.
מבחינה מוזיקלית, השיר משלב אלמנטים של פופ קצבי, מקצבים אלקטרוניים והשפעות של מוזיקת היפ הופ עכשווית.
הלחן העליז וההפקה המלוטשת יוצרים אווירה מעודדת ומלאת אנרגיה, ההולמת את המסר המרכזי של השיר.
מילות השיר נעות סביב מוטיב התקווה והאמונה, תוך קריאה לראות את הטוב גם בזמנים של קושי.
בהיבט הלירי, השיר נחשב להמשך טבעי לשורת יצירותיה הקודמות של אודיה, העוסקות בקשר שבין אמונה אישית למציאות חיי היומיום.
עם יציאתו, זכה השיר למהלך קידום ייחודי, שבמסגרתו סייר ברחבי הארץ ואן צבעוני שעליו הודפסו מילות השיר וסמלי הפרויקט.
מלבד הקמפיין, השיר זכה לחשיפה משמעותית ברשתות החברתיות, במיוחד בטיקטוק ובאינסטגרם, שם שימש כפסקול לסרטונים שנשאו מסרים של אמונה, תקווה והתחדשות.
הכוכב הבא של ישראל לאירוויזיון 2026 היא העונה השתים-עשרה של תוכנית המציאות הישראלית "הכוכב הבא".
את התחרות מנחים אסי עזר ורותם סלע, ופאנל השופטים מורכב מאיתי לוי, אסף אמדורסקי, קרן פלס, שירי מימון, עדן חסון ושופט אורח שיתחלף לסירוגין.
הזוכה בתחרות נועם בתן ייצג את באירוויזיון 2026, שיתקיים בווינה שבאוסטריה.
לקראת אירוויזיון 2026 עלו קריאות מצד גורמים באירופה להדיח את ישראל מהתחרות, והנציג שייבחר בעונה השתים עשרה של התוכנית ייצג את המדינה בתחרות.
פאנל השופטים מורכב מאיתי לוי, אסף אמדורסקי, קרן פלס, שירי מימון ועדן חסון.
ב-8 ביולי 2025 נודע כי השופט רן דנקר יעזוב את התוכנית לאחר מספר עונות כשופט.
הצבעת השופטים כולה היוותה 60% מהקולות (כאשר כל שופט היווה 12% מהקולות) ואת 40% הקולות הנוספים היווה הקהל באולפן.
בנוסף, הוחלט לשנות את שמה של התוכנית מ"הכוכב הבא לאירוויזיון" ל"הכוכב הבא של ישראל לאירוויזיון".
שלב האודישנים משודר החל מ-11 בנובמבר 2025.
שלב הרכבת הנבחרת שודר ב-12 בדצמבר 2025. בשלב זה, צומצמה כמות המתמודדים שעברו את האודישן הראשוני מ-68 ל-21 מתמודדים.
בשלב זה, כל 68 המתמודדים ביצעו שיר אינטימי ובסופו החליטו השופטים מי הם 21 המתמודדים שיעברו ויכנסו לנבחרת.
אגם חזןדניאל שבצובתאיר אדנקשיה אביתןאליאור שמשאורי ברקואבי אשורדורין אורדילן מורגןאורי אהרוןאיתן אהרוןמנטמר טגניהמור פדלוןדניאל עזראלירז זאדהאיה אסףסער הדראיתמר אחיאלגלה אוחיון כץיסמין שמעוניהלה גורליקנווה לוידניאלה לוגסייהודה יפרחבן-עד כורםנועם אזוטגלי גבעוןאוריאל חביבליהי בוטבולנועם כהןגון הלויניתאי אברהםג'ני פנקיןענווה אמויאלשירה איטחמייקל הרפזנתן בן שמעוןסנדי דרעינוריאל ישרמאיה רוזהראל מעודהאופק כהןנועם פינטואודליה ברנסזיו בוסידן
שלב הדואטים שודר ב-22 וב-23 בדצמבר 2025 והורכב משני שלבים:
בשלב הראשון, 18 המתמודדים יחולקו לשתי קבוצות ולזוגות ויבצעו דואטים.
בכל משדר זוג המתמודדים עם הציון הנמוך ביותר יועמד להדחה.
בשלב זה צומצמה הנבחרת ל-16 מתמודדים.
בשלב הראשון, שמונת המתמודדים חולקו לארבעה דו-קרבי קטגוריות.
בשלב השני, השופטים הצילו מהדחה שלושה מתוך ארבעת המתמודדים שלא עברו את השלב הראשון.
בשלב זה צומצמה הנבחרת ל-14 מתמודדים.
דו-קרבסדרשם המבצעשם השירהצבעת השופטיםציוןתוצאהאמדורסקיפלסמימוןחסוןלוי27 בדצמבר 2025 – קבוצה 1I
מקום ראשון במצעד1מייקל הרפז"Ordinary"74%ניצל מהדחה2תמיר לוי"Sex on Fire"80%עברII
אגדות מוזיקליות5אליאור שמש"Rehab"64%עברה6נווה לוי"כמו שיכור"62%ניצל מהדחהIV
שירי אקסים7אלונה ארז"Ex's & Oh's"80%ניצלה מהדחה8נועם בתן"בובה"96%עבר28 בדצמבר 2025 – קבוצה 2I
להיט ים תיכוני1פורטרט"חייב למות עליי"77%ניצלו מהדחה2דורין אור"Nais Balamo"81%עברהII
אייקונים ישראלים3איתן אהרון"תני לי יד"87%עבר4שקד סולומון"כל כך מוכר"67%ניצל מהדחהIII
כוכבות פופ5גילי צנעני"Me Too"64%הודחה6גל דה פז"Vampire"77%עברהIV7דניאל עזר"מתנות"61%ניצל מהדחה8שירה זלוף"מעריב לנוער"83%עברה
בשלב זה, כל מתמודד נדרש לשיר א-קפלה במשך כמה שניות מביצועו.
בכל משדר, שני המתמודדים עם הציון הנמוך ביותר הועמדו להדחה ואחד מהם הודח על פי החלטת השופטים.